ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

....หญ้าแพรก
สถานการณ์บ้านเมืองที่ไม่ปกตินี้ ทำให้ทุกแบงก์ต่างใจกว้างยอมให้พนักงานแบงก์แต่งตัวแบบฟรีสไตล์มาทำงานได้ โดยเฉพาะพนักงานหญิง อนุญาตให้ใส่กางเกงมาทำงานได้ เผื่อมีเหตุวุ่นวายจะได้หนีอย่างสะดวก 
rr...พักเรื่องวุ่นๆ มาดูความเคลื่อนไหวในแวดวงเงินๆ ทองๆ กันบ้าง ช่วงที่ผ่านมาบรรดาผู้บริหารแบงก์ต่างพากันสับเปลี่ยนโยกย้าย ล่าสุด “หมูประภาส ทองสุข” ผู้บริหารหนุ่มรุ่นใหม่ไฟแรงฝีมือดีที่ช่วยปั้นแบรนด์เคทีซีจนติดลมบนมาแล้ว เพิ่งเข้ารับตำแหน่งผู้ช่วยกรรมการผู้จัดการใหญ่ สำนักสื่อสารองค์กร ธนาคาร ซีไอเอ็มบี ไทย ไปหมาดๆ เมื่อต้นเดือน เม.ย.นี่เอง 
Job Description ที่ “ดร.แซม” สุภัค ศิวะรักษ์ ซีอีโอแบงก์ให้ไม่หมูเหมือนชื่อ ต้องปั้นแบรนด์ธนาคารให้เป็นที่รู้จัก เพื่อเสริมสร้างความพร้อมในการก้าวขึ้นเป็นหนึ่งในเครือข่ายสาขาธนาคารแบบครบวงจรระดับภูมิภาคเอเชียตะวันออกเฉียงใต้ ตามนโยบายของแบงก์แม่ เขาจะทำได้เหมือนที่เคทีซีหรือไม่ ต้องติดตามดูกัน
rr...ไอเดียเก๋ๆๆ ของ บริษัท บัตรกรุงไทย หรือ เคทีซี ที่ให้ลูกค้าบัตรเครดิตผ่อนค่าเทอมบุตรหลานผ่านบัตรเครดิตดอกเบี้ยต่ำ 0.8% นาน 10 เดือน คุ้มกว่าไปกู้เงินนอกระบบมากเชียว ว่าแต่ถ้าลูกหลานเรียนโรงเรียนวัด จะจ่ายค่าเทอมด้วยบัตรเครดิตยังไงกัน วานบอก
rr...อรอนงค์ ประณุทนรพาล ผู้จัดการอาวุโส ฝ่ายการตลาดและสื่อสารองค์กร ธนาคารนครหลวงไทย ขึ้นล่อง จ.จันทบุรี เป็นว่าเล่น ในฐานะคุณนายผู้ว่าฯ เพราะคุณสามีไม่สามารถมาหาได้ เนื่องจากต้องเฝ้าศาลากลางจังหวัด กลัวโดนเสื้อแดงยึด